Hoe beskou Jehovah se Getuies egskeiding?
LEES IN Afrikaans Albanees Amharies Arabies Armeens Azerbeidjans Baskies Bassa (Kameroen) Batak (Toba) Bislama Bosnies Boulou Brasiliaanse Gebaretaal Bulgaars Cebuano Chavacano Chichewa Chin (Hakha) Chitonga (Malawi) Chitumbuka Chol Deens Duits Engels Esties Ewe Fante Faroëes Fidjiaans Fins Frans Ga Galisies Georgies Grieks Groenlands Guarani Gun Hausa Haïtiaanse Kreools Hebreeus Hiligaynon Hindi Hongaars Iban Ibo Iloko Indonesies Italiaans Japannees Javaans Joroeba Kabiye Kachin Kantonnese Chinees (Tradisioneel) Kantonnese Chinees (Vereenvoudig) Karen (S'gaw) Katalaans Kazaks Kikamba Kinyarwanda Kirgisies Kirundi Kongo Koreaans Kroaties Kwanyama Lingala Litaus Malabaars Maleis Malgassies Maltees Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Mongools Nahuatl (Noord-Puebla) Nahuatl (Sentraal) Ndebele (Zimbabwe) Nederduits Nederlands Noors Nyakyusa-Ngonde Nzema Oeigoers (Cyrillies) Oekraïens Oerdoe Oesbekies Oromo Osseties Pandjabi Pangasinaans Papiamentoe (Curaçao) Persies Pools Portugees Portugees (Portugal) Quechua (Cuzco) Rarotongaans Roemeens Russies Salomonseilandse Pidgin Sepedi Serwies Serwies (Romeins) Shona Silozi Singalees Slowaaks Sloweens Spaans Suid-Sotho (Lesotho) Suid-Sotho (Suid-Afrika) Sunda Swahili Sweeds Tagalog Tahitiaans Tamil Tataars Teloegoe Tetun Dili Thai Tigrinya Tiv Tojolabal Tongaans Tsjeggies Tswana Turkmeens Turks Twi Valenciaans Venda Vezo Viëtnamees Wallisiaans Xhosa Yslands Zapoteeks (Landengte) Zulu
Ons bly by wat die Bybel sê oor die huwelik en egskeiding. God het die huwelik ingestel om ’n permanente band tussen ’n man en ’n vrou te wees. Die enigste rede wat die Bybel vir egskeiding gee, is seksuele onsedelikheid.—Matteus 19:5, 6, 9.
Voorsien Getuies hulp aan paartjies met huweliksprobleme?
Ja, op meer as een manier:
Publikasies. Ons publikasies bevat gereeld artikels wat kan help om huwelike te versterk, selfs wanneer dinge hopeloos lyk. Kyk byvoorbeeld na die volgende artikels: “Bly toegewyd aan jou huwelik”, “Hoe om te vergewe” en “Hoe om weer vertroue op te bou”.
Vergaderinge. Ons bespreek die Bybel se praktiese raad vir die huwelik by ons gemeentelike vergaderinge en byeenkomste.
Ouer manne. Gemeentelike ouer manne gee persoonlike hulp aan getroude paartjies deur vir hulle te wys wat die Bybel sê in tekste soos Efesiërs 5:22-25.
Moet gemeentelike ouer manne die egskeiding van ’n Getuie goedkeur?
Nee. Selfs al word die ouer manne gevra om ’n paartjie te help as hulle huweliksprobleme het, het hulle nie die reg om vir die paartjie te sê wat om te doen nie (Galasiërs 6:5). Maar as iemand kies om sonder ’n Bybelse rede te skei, is die persoon volgens die Bybel nie vry om weer te trou nie.—1 Timoteus 3:1, 5, 12.
Hoe beskou Getuies dit wanneer ’n paartjie ’n ruk lank uitmekaargaan?
Die Bybel spoor paartjies aan om bymekaar te bly selfs al gaan dit soms moeilik (1 Korintiërs 7:10-16). Baie probleme kan opgelos word wanneer paartjies opreg bid, Bybelstandaarde toepas en liefde betoon.—1 Korintiërs 13:4-8; Galasiërs 5:22.
Maar in uiterste gevalle het party Christene besluit om hulle huweliksmaat tydelik te verlaat omdat:
’n Huweliksmaat weier om die gesin te onderhou.—1 Timoteus 5:8.
Daar uitermatige fisiese mishandeling plaasvind.—Psalm 11:5.
Hulle verhouding met God bedreig word. Byvoorbeeld, ’n huweliksmaat probeer dalk om ’n Getuie te forseer om God se wette op die een of ander manier te verbreek. Die persoon besluit moontlik om sy maat tydelik te verlaat omdat dit die enigste manier is waarop hy “eerder aan God as heerser gehoorsaam [sal] wees as aan mense”.—Handelinge 5:29.
Die huwelik Die huwelik en die gesin Algemene vrae oor Jehovah se Getuies
Byna almal wat skei, vind dat die lewe daarna moeiliker is as wat hulle verwag het. Die praktiese raad in die Bybel kan jou help om die uitdagings van ’n egskeiding die hoof te bied.